Diari Oficial de la Generalitat Valenciana


Sumario DOGV 5016, del 30-05-2005 (2005/5260)

Juicio ordinario número 000495/2004. Cédula de notificación.
------------------------------------------------------------

### Datos del documento

Número DOGV
:   5016

Fecha DOGV
:   30-05-2005

Sección del DOGV
:   IV. ADMINISTRACIÓN DE JUSTICIA - A) EDICTOS Y CÉDULAS DE NOTIFICACIÓN DE AUTOS, PROVIDENCIAS Y SENTENCIAS

Número del documento
:   2005/5260


Organismo emisor
:   Juzgado de Primera Instancia Número 3 de València

Tipo de documento
:   Anuncio

Judici ordinari número 000495/2004. Cèdula de notificació. [2005/A5260]
  
Procediment: assumpte civil 000495/2004.
  
Jerónimo Toledano Iturbe, secretari del Jutjat de Primera Instància número 3 de València, fa saber:
  
Que en este Jutjat se segueix el procediment de judici ordinari 000495/2004, a instància de Fernando Bea Gimeno y Shan Carolyn Payne, contra Agatica Inversión, SL.
  
En el judici referit, amb data 19 d'abril de 2005, el magistrat jutge Pedro Luis Viguer Soler, ha dictat la resolució que, literalment, té el contingut dispositiu com es diu tot seguit:
  
«Jutjat de Primera Instància número 3 de València
  
Judici ordinari número 495/2004
  
Sentència
  
València, 19 d'abril de 2005
  
Pedro-Luis Viguer Soler, magistrat jutge del Jutjat de Primera Instància número 3 de València, ha vist les presents actuacions de judici ordinari número 495/2004, que se segueixen a instància de Fernando Bea Gimeno i de Shan Carolyn Payne, representats por la procuradora María Esther Bonet Peiró i assistits pel lletrat Julio García Martí contra Agatica Inversión, SL, en rebel·lia, sobre la resolució de contracte i la reclamació d'una quantitat.
  
Antecedents de fet:
  
1. La part actora va presentar en data 8 de setembre de 2004 la demanda de judici ordinari en què suplicava que es dictara una sentència que, estimant en la seua totalitat, decretara la resolució del contracte de data 12 de març de 2004 subscrit per les parts i condemnara la part demandada a pagar als actors la suma de 6.600 euros més interessos i a pagar-ne les costes.
  
2. Una vegada admesa a tràmit la demanda, es va disposar la citació a termini de la mercantil demandada a fi que, en el termini legal, compareguera en les actuacions assistida d'un lletrat i un procurador i contestara aquella; la demandada va ser citada a termini mitjançant edictes atés que es desconeixia el seu parador malgrat les gestions realitzades per a localitzar-la, però no va contestar la demanda, i va ser declarada en rebel·lia per la provisió de data 23 de febrer de 2005.
  
3. Una vegada citades les parts per a l'audiència prèvia, que va tindre lloc el dia d'ahir, va comparéixer l'entitat actora, que es va ratificar en la seua demanda sol·licitant rebre el plet a prova.
  
4. La part actora va proposar una prova documental, que es va donar per reproduïda, i les actuacions van quedar vistes per a sentència de conformitat amb el que disposa l'article 429.8 de la Llei d'Enjudiciament Civil.
  
5. En la substanciació del present judici s'han observat les prescripcions legals i les restants d'aplicació permanent al supòsit d'actuacions.
  
Fonaments jurídics:
  
1. Els actors reclamen la suma de 6.600 euros a què ascendeix l'import de la quantitat entregada a la demandada en concepte d'arres i senyal en el contracte subscrit per les parts en data 12 de març de 2004, i en demanen, així mateix la resolució. La mercantil demandada està en situació processal de rebel·lia.
  
2. De l'abundant prova documental que figura en les actuacions, se'n desprén que l'entitat demandant ?com a venedora- i els actors ?com a compradors- van subscriure un contracte que van denominar d'arres penitencials en data 12 de març de 2004, que s'aporta com a document número 2, en què la mercantil demandada afirmava ser titular d'un dret d'opció sobre l'habitatge siti al carrer Arquitecte Alfaro, número 21, 4t, 4a, d'esta ciutat, que va vendre als demandats en virtut del contracte esmentat, entregant els demandants la suma de 3.000 euros en concepte d'arres penitencials més 600 euros a compte del preu, i per tant en concepte d'arres confirmatòries (article 1.454 del Codi Civil i jurisprudència que l'interpreta), pactant-se expressament en l'estipulació segona, paràgraf tercer, que ?en el cas que la part venedora no exercisca l'opció de compra que posseeix o desistira de la venda, negant-se a presentar (sic) el consentiment oportú, tornarà per duplicada la quantitat de 3.000 euros, rebuts en el present acte en concepte d'arres penitencials al comprador?. Així mateix, les parts es van obligar a atorgar una escriptura pública de venda com a màxim el dia 10 d'abril de 2004; consta també acreditat en les actuacions que la demandada mai no va exercir el dret d'opció de compra ni va adquirir la propietat de la finca, que era la seua obligació essencial i primera per a fer possible la venda, com es demostra amb les notes simples del Registre de la Propietat aportades, l'última de les quals era de data 23 d'abril de 2004 (document número 6), sobrepassat ja àmpliament el termini per a escripturar; els demandants van dur a terme diverses gestions per a localitzar la venedora i materialitzar la compra, cosa que no va ser possible, i per això pertoca estimar la demanda, declarant resolt el contracte referit de data 12 de març de 2004, i condemnant la societat demandada a restituir als actors les sumes satisfetes, amb els seus interessos, a l'empara del que disposa l'article 1.124 del Codi Civil, en relació amb els articles 1.100, 1.101 i 1.303 del cos legal esmentat, i l'article 1.454 del Codi Civil.
  
3. La suma reclamada meritarà des de la demanda l'interés legal, que s'incrementarà en dos punts des de la sentència (articles 1.108 del Codi Civil i 576 de la Llei d'Enjudiciament Civil).
  
4. Pertoca imposar a la part demandada, les pretensions de la qual han sigut rebutjades, les costes del present procediment (article 394 de la Llei d'Enjudiciament Civil).
  
Vistos els articles esmentats i la resta d'aplicació pertinent i general.
  
Decisió:
  
Estime la demanda formulada per la procuradora María Esther Bonet Peiró, en representació de Fernando Bea Gimeno i de Shan Carolyn Payne, contra Agatica Inversión, SL, i en conseqüència, declare resolt el contracte de compravenda subscrit per les parts en data 12 de març de 2004, i condemne la mercantil demandada a pagar als demandants la suma de 6.600 euros més l'interés legal des de la demanda, que s'incrementarà en dos punts des de la present sentència, i a pagar les costes processals.
  
Notifiqueu la present resolució a les parts, fent-los saber que és recurrible en apel·lació davant de l'Audiència Provincial de València; el recurs s'ha de preparar mitjançant un escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, on es manifeste la voluntat de recórrer, i amb la indicació dels pronunciaments que s'impugnen.
  
Esta és la meua sentència, que s'adjuntarà al llibre de les de la seua classe, i de què el secretari estén l'oportú testimoniatge en les actuacions, definitivament jutjant en primera instància, que pronuncie, mane i firme.»
  
I perquè valga de notificació en la forma escaient, amb l'advertiment dels recursos indicats en la resolució esmentada a la part demandada que està en parador ignorat, Agatica Inversión, SL, de conformitat amb el que disposa l'article 164 de la Llei d'Enjudiciament Civil, s'expedeix el present edicte.